RESPUBLIKADA SELLYULOZA VA QOGʻOZ MAHSULOTLARI ISHLAB CHIQARISH BOʻYICHA QOʻSHIMCHA QUVVATLAR TASHKIL ETISH TOʻGʻRISIDA
(resolution, 2021-02-22)

Respublika iqtisodiyoti va aholisining sellyuloza, qogʻoz va oʻquvchilar daftarlariga boʻlgan ehtiyojini toʻliqroq qondirish, mahalliy xom ashyo va mehnat resurslaridan oqilona foydalanish, “Oʻzbekqogʻoz” aksiyadorlik jamiyati va qurilayotgan Yangiyoʻl sellyuloza-qogʻoz fabrikasining ishlab chiqarish quvvatlaridan foydalanish samaradorligini oshirish maqsadida Vazirlar Mahkamasi qaror qiladi: 1. “Oʻzbekmebel” davlat-aksiyadorlik birlashmasining “Oʻzbekqogʻoz” aksiyadorlik jamiyatining Yangiyoʻl sellyuloza-qogʻoz fabrikasida uni rekonstruksiya qilish hisobiga paxta lintidan xom ashyo sifatida foydalangan holda 2000-yilda yiliga 20 ming tonna sellyuloza va 12 ming tonna qogʻoz ishlab chiqarish quvvatlarini barpo etish toʻgʻrisidagi taklifiga rozilik berilsin. 2. Loyihani amalga oshirish boʻyicha bosh buyurtmachi etib “Oʻzbekqogʻoz” aksiyadorlik jamiyati, bosh loyihalashtiruvchi etib — “Oʻzengsanloyiha” loyihalashtirish instituti (4-DLI) belgilansin. 3. “Oʻzbekqogʻoz” aksiyadorlik jamiyatini rekonstruksiya qilishning loyihaning 1-ilovaga* muvofiq texnik-iqtisodiy koʻrsatkichlariga ega boʻlgan texnik-iqtisodiy asoslanishi tasdiqlansin. “Oʻzengsanloyiha” instituti “Oʻzbekqogʻoz” aksiyadorlik jamiyatining Yangiyoʻl uchastkasini rekonstruksiya qilishning loyiha-smeta hujjatlarini ishlab chiqishni ikki oy muddatda tugallasin. 4. Quyidagilar: “Oʻzbekqogʻoz” aksiyadorlik jamiyati tomonidan 20 ming tonna sellyuloza ishlab chiqarish boʻyicha asbob-uskunalar yetkazib berishga “Klekstarl” (Fransiya) firmasi bilan 75 mln Fransiya frankiga kontrakt tuzilganligi; asbob-uskunalar kontrakt qiymatining 85 foizi “Kofas” (Fransiya) jamiyatining sugʻurta qoplamasi ostida Fransiyaning “Sosyete Jeneral” banki krediti hisobiga, kontrakt qiymatining 15 foizi esa — “Oʻzbekqogʻoz” aksiyadorlik jamiyati mablagʻlari hisobiga moliyalanishi; xorijiy bank kreditini, u boʻyicha foizlarni toʻlash va unga xizmat koʻrsatish xarajatlarini qoplash yangidan ishga tushirilayotgan sellyuloza-qogʻoz fabrikasining ishlab chiqarish faoliyati hisobiga 2-ilovaga* muvofiq amalga oshirilishi; “Oʻzbekqogʻoz” aksiyadorlik jamiyati lintdan ishlab chiqariladigan kamida 10 ming tonna sellyulozani har yili belgilangan tartibda eksportga yetkazib berishi maʼlumot uchun qabul qilinsin. 5. Oʻzbekiston Respublikasi Tashqi iqtisodiy faoliyat milliy banki sugʻurta mukofoti qoʻshilgan kontrakt qiymatining 85 foizini “Klekstral” firmasi tomonidan mablagʻ bilan taʼminlashga “Kofas” (Fransiya) jamiyatining sugʻurta qoplamasi ostida xorijiy bank bilan kredit bitimlari tuzilishini belgilangan tartibda taʼminlasin va olingan mablagʻlarni “Oʻzbekqogʻoz” aksiyadorlik jamiyatiga qayta moliyalansin. 6. Moliya vaziri Tashqi iqtisodiy faoliyat milliy bankining xorijiy bank oldidagi majburiyatlari va “Oʻzbekqogʻoz” aksiyadorlik jamiyatining Tashqi iqtisodiy faoliyat milliy banki oldidagi majburiyatlari boʻyicha Oʻzbekiston Respublikasi Hukumati nomidan belgilangan tartibda kafolat berishga vakil qilinsin. 7. Oʻzbekiston Respublikasi Adliya vazirligi xorijiy bankka berilgan Oʻzbekiston Respublikasi Hukumati kafolati boʻyicha yuridik xulosani kredit bitimiga ilovada belgilangan shakl boʻyicha belgilangan tartibda rasmiylashtirsin. 8. “Oʻzbekqogʻoz” aksiyadorlik jamiyatiga ajratilgan kreditlarni va ular boʻyicha foizlarni oʻz vaqtida toʻlashni taʼminlash uchun: “Oʻzbekqogʻoz” aksiyadorlik jamiyati kreditlarni qaytarish davrida mulk soligʻi, yer soligʻi, keltiriladigan asbob-uskunalarga, shuningdek qogʻoz ishlab chiqarish uchun materiallar, xom ashyo va kimyoviy moddalarga (bojxonada rasmiylashtirish uchun yigʻimlar bundan mustasno) bojxona toʻlovlari toʻlashdan ozod qilinsin; “Oʻzbekqogʻoz” aksiyadorlik jamiyatiga aksiyalarning davlat paketiga toʻlanadigan dividendlarning ellik foizini, ushbu mablagʻlarni keyinchalik aksiyadorlik jamiyati ustav fondidagi davlat ulushiga qoʻshgan holda, kreditlarni toʻlashga yoʻnaltirishga ruxsat berilsin. 13. Oʻzbekiston Respublikasi Makroiqtisodiyot va statistika vazirligi 2000-yilning ikkinchi yarim yilligidan boshlab paxta linti ishlab chiqarish va undan foydalanish balanslarida “Oʻzbekqogʻoz” aksiyadorlik jamiyati uchun Oʻzbekiston Respublikasi Moliya vazirligi tomonidan tasdiqlangan paxta linti preyskurantiga muvofiq sellyuloza ishlab chiqarish uchun zarur boʻlgan hajmda va turda paxta linti ajratishni nazarda tutsin. “Oʻzdavpaxtasanoatsotish” uyushmasi 2000-yilning ikkinchi yarim yilligidan boshlab har yili “Oʻzbekqogʻoz” aksiyadorlik jamiyati ehtiyojlari uchun lint tegishli standartda tozalanishi va belgilangan hajmda berilishini taʼminlasin. 14. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z. Usmonov va A.N. Isayev zimmasiga yuklansin.